Publication: Magyar Közlöny
Issue: MK-1998-22 (Year: 1998, Number: 22)
Era: 1990-2004
Section: január 1-jén hatályba lépő — 1997. évi CXLI. törvény
Paragraph Index: 142

(1) bekezdése, amely szerint az ingatlan-nyilvántartás hitelesen tanúsítja a feltüntetett adatokat, továbbá a bejegyzett jogok és tények fennállását. 1998/22. szám Ám az Alkotmány 13. § (1) bekezdéséből sem következik kényszerítően a nyilvántartás adatainak feltétlen hitelessége, mert a tulajdonhoz való jognak, mint alapjognak az alkotmányi biztosítása — ideértve az ingatlanra vonatkozó tulajdonjogot is — nem feltétlenül és nem kizárólag az ingatlan-nyilvántartás hatályos rendszere útján valósítható meg. Az ingatlan-nyilvántartás (telekkönyv) alapvetően jogtechnikai konstrukció, intézmény, amely az ingatlantulajdonra és ingatlanforgalomra vonatkozó hatályos jog szerint az ingatlanokra vonatkozó tulajdonjog, használati és más jogok nyilvántartására, valamint fontosabb tények és körülmények feltüntetésére szolgál, sőt az ingatlanra vonatkozó egyes jogok keletkezésének az alapja is, de magának e rendszernek a létezése közvetlenül az Alkotmányból nem vezethető le. Az Alkotmányból mindössze az következik, hogy a jogalkotónak olyan rendszert kell működtetnie, amelyből az ingatlanra vonatkozó különböző jogok és tények — az Alkotmány 61. § (1) bekezdésében biztosított alapjog érvényesüléséhez — hozzáférhetővé, megismerhetővé válnak. Téves ezért az indítványozónak az az álláspontja, hogy a támadott felhatalmazás önmagában sérti a felhívott alkotmányi rendelkezéseket és ezért alkotmányellenes.

Source: https://magyarkozlony.hu/hivatalos-lapok/cd7808d0c006d291a9d167b83a98ba4063302410/dokumentumok/73d81063c855f0989e72daeca6131f817955785e/letoltes